Lolland-Falsters Stifts-Tidende, 1837-03-21
Da Worm ingen Familie eller Bekjendter havde i Kjøbenhavn, har det været vanskeligt at skaffe nogen Oplysning fra hans Omgivelser. Kuns et Sted veed man han jevnligen søgte, nemlig et Kaffehuus i lille Kongensgade, som forestodes af en Jfr. F. en fornuftig Pige paa omtrent 30 Aar. Hun har erklæret for Defensor, at hun fra først af havde anseet Worm for ikke rigtig i Hovedet, formedelst den sælsomme Adfærd han viiste. Et Exempel derpaa er følgende: hun var bleven malet, og hendes Portrait hængte i et af Værelserne; W., som saae Portraitet, og troede sig bemærket og alene, gesticulerede af det, og steeg tilsidst op paa en Stok for at kysse det, hvorved Stykket, der kun sad løst i Rammen, faldt ned. De Gjæster, som hyppigst søgte dette offentlige Sted, og derved tidt iagttoge W., deelte ganske hendes Mening om ham. Efter hans Afsked fra Krigstjenesten, logerede han en tidlang i en Kielder, under det opdigtede Navn, Peter Winther, der læste til chirurgisk Examen. J denne Tid søgte han allevegne forgiæves Emploi. Da hans Nød var stegen til det Høieste, søgte han et Laan af sin Moder paa 5 Rbd., og en af hendes Guldkjæder. Pengene, fik han, men med den sønderknusende Tidende at 200 Rbd. vare Forældrene opsagte til Decbr. Termin, og at de vilde være meget ulykkelige om de ikke skaffedes tilveie. Denne Efterretning spændte hans Fortvivlelse til en Grad, hvori end ikke Selvmord længere var nogen Redning. Han siger herom i en Skrivelse til Defensor: "Ja jeg tør paastaae, at havde jeg ikke modtaget dette Brev, da vilde jeg, længe forjeg nogensinde havde seet Tønder, have endt mit qvalfulde Liv, og befriet mig fra den Angest og forunderlige Uroe, der har martret mig. Den nærmeste Virkning af dette Brev var, at Worm blev kastet paa Sygeleiet. Defensor henleder Rettens Opmærksomhed paa et særegent Onde, der har sit Sæde tæt ved Hjernen" og som ved denne Leilighed angreb ham. J Nakken, fra det ene Øre til det andet, fik han, i en Brede af 2 Fingre, en isnende Følelse, isnende i saa høi Grad, at Følelsen deraf var næsten som brændende. Dette Jis baand, Jislag, eller hvad jeg skal kalde det, paakom ham fra den Tid af jevnligen, og varede stundom uafbrudt en halv Dag eller længere. Naar dette Onde plagede Worm, medførte det tillige en høi Grad af Pirrelighed. Hermed forenedes stundom et andet Tilfælde, fra et Punkt i Jssen havde han en Fornemmelse som om indvendigen Noget flydende bevægede sig; denne Bevægelse nærmede sig hen af Jislaget; og i det Øieblik, den naaede dette, tabte W. Bevidstheden og styrtede om. Dette har eet Vidne bekræftet. Den 13de Juli foregiver han at være gaaet til Roeskilde for at besøge en Morbroder, men om han har været der, er indhyllet i Mørket. Da Worm løgnagtigen angav Faderen som Morderen betegnede han den 15de Juli, som den Dag, denne havde sat ham Stævne i Roeskilde, for at aftale Ting af yderst Vigtighed. Hans Def. benytter dette i sin Hypothese om at en Anden end Worm er Morderen, saaledes at han i We Angivelse sætter en ubestemt Trediemand i Stedet for Faderen, og lader denne Trediemand have Stævnet med ham, og uden endnu at indvie ham i Planen, paalægge ham at tage Logis i Stadt Lauenborg under et aftalt Navn, og der vente hans Komme Vist er det imidlertid, at han den 16de Julii kom i det nævnte Hotel, og hans Hielpeløshed syntes da at have naaet det høieste Punkt. Han havde flere Gange indtaget Opium, og han forsikkrer at det oftere havde været hans Agt ved dette Middel at ende sit Liv, men at der fattedes ham Mod dertil. Samme Dag (den 18de Juli) han 2de Gange havde taget Opium, skal efter hans Angivelse Tanken paa Tønder og paa at tilvende sig hans Penge være opstaaet hos ham; og da han havde hørt at Tønder gav sig af med at informere i Fransk, benyttede han, som bekjendt, denne Omstændighed til at faae Adgang til ham. Den 19de skal han allerede have besøgt Tønder første Gang. (Fortsættes.)